For fjerde utbyggingstrinn var det satt opp et investeringsanslag på 210 millioner kroner. Troen på prosjektet ble drevet av fremtidsoptimismen etter at Det europeiske frihandelsforbund (EFTA) var trådd i kraft i 1960. Avtalen innebar at tollsatsene mellom medlemslandene skulle bygges ned. For Jernverket betyde det økt konkurranse på hjemmemarkedet ved at det ble åpnet for fri import. Samtidig ga det Jernverket mulighet til å eksportere mer. Administrasjonen beskrev situasjonen slik: «Det vil nå bli mulig i større grad enn tidligere, å legge opp et salgsprogram basert på det mest rasjonalle og økonomiske produksjonsprogram.» En ønsket med disse markedsmulighetene at produksjons og salg måtte økes, samt rasjonaliseringer.